Qui Som - Vilo Mediterráneo\nEn VILO Mediterráneo S.L. estem especialitzats en serveis professionals de netetja tècnica. A més, distribuïm sistemes de netetja per cuines industrial y maquinária auxiliar per a hosteleria y restauració en tot el territori nacional y Portugal des de l’any 2016.\nEstem compromesos amb el servei als nostres clients i el acreditem mitjançant la certificació ISO 9001: 2008 i la certificació ISO 14000: 2015 que hem obtingut per al nostre sistema de gestió de la qualitat.\nCom a empresa de serveis integrals, el nostre objectiu és solucionar les necessitats dels nostres clients amb els mètodes més òptims, bé a nivell de serveis o amb l’experiència dels nostres experts professionals. Som especialistes en neteja i comptem per a això amb un gran equip de professionals. La nostra prioritat és cuidar al màxim la seva imatge i instal·lacions.


Browse: Home / Mango, He by Mango, Touch, Kids, Sport & Intimates, Young…\nEl Passeig de Gràcia serà el primer carrer del món en reunir totes les firmes independents del grup Mango a la seva nova flagship store.\nCategoria: Shopping | 28 gener, 2013\nEl Passeig de Gràcia es convertirà durant el mes de febrer en el primer carrer del món a comptar amb les noves marques de Mango. El segon grup espanyol més gran de distribució de moda prepara pel número 36 del luxós passeig una flagship store que comptarà amb totes les col·leccions que llançarà al mercat.\nEn el procés de diversificació de la firma, Mango comptarà amb un nou concepte comercial i buscarà locals de majors dimensions. En el cas del local de Passeig de Gracia, per exemple, disposarà de 4.600 metres quadrats distribuïts en tres plantes.\nL’establiment, situat al costat del luxós Hotel Mandarin Oriental, estarà dissenyat mitjançant corners que allotjaran les cinc línies de producte: la col·lecció femenina, la masculina (He), la de complements (Touch), la de nens (Kids) i la de moda íntima i esportiva (Sport & Intimates), encara que aquestes dues últimes no estaran disponibles fins a d’aquí a uns mesos. El grup també està preparant el llançament d’una cadena per a adolescents (Young), que sortirà al mercat el 2014 en botigues independents.\nAmb una xarxa de més de 2.520 botigues repartides per 109 països, Mango ha engegat aquesta estratègia de creixement i diversificació per arribar a un públic encara més ampli (si cap). Fins i tot s’ha atrevit amb el negoci de l’òptica, mitjançant una concessió de llicència a Opticalia.\nSeguint l’estratègia Inditex, Mango aposta per obrir diàriament botigues per tot el món, reduir els preus per adaptar-se a les necessitats del consumidor, i atacar diferents segments del mercat amb marques independents (una estratègia molt similar també a la d’H&M).\nA l’espera que la companyia doni a conèixer els seus resultats de 2012, les previsions passen per aconseguir un creixement del 20% després de l’augment del 11% l’any anterior; un xifra més que envejable per als temps que corren.


El ‘col·lapse’ del CAP a causa de la pandèmia tensiona el ple\nCaptura de pantalla del debat del ple de setembre que va tornar a ser telemàtica a causa de la pandèmia\nEl ple exigeix millores al CAP amb el ‘sí’ de Som de Castellar-PSC i C’s i l’abstenció d’ERC, Junts i CUP enmig de retrets entre govern i oposició. La Junta de portaveus va acordar dedicar un\nple extraordinari a la inhabilitació de Quim Torra que tindrà lloc properament\nAmb la velocitat amb la qual es mou l’escenari social (la segona onada de la pandèmia) i polític (inhabilitació de Quim Torra i eleccions catalanes a la vista), el ple ordinari de setembre de l’Ajuntament de Castellar va trencar la tònica d’entesa que els grups municipals havien tingut entre el març i el juliol. Aquest nou escenari de desencontre es va apreciar especialment amb la moció presentada per l’equip de govern -Som de Castellar-PSC- per via d’urgència exigint solucions als problemes de funcionament i col·lapse que viu el centre de salut de la vila amb el rerefons de la pandèmia, però també en la moció presentada per ERC sobre cultura segura que demanava reprogramar els actes culturals que s’havien deixat de fer en els darrers mesos per por als contagis de la Covid-19.\nEn el cas de la moció sobre el CAP presentada per l’equip de govern, C’s va ser l’únic grup de l’oposició que va votar-hi a favor. Les altres tres forces -ERC, Junts i la CUP- es van decantar per l’abstenció però amb discursos molt crítics. De fet, la tensió del debat ja es va deixar notar en la votació de la urgència de la pròpia moció. El regidor de Salut, Joan Creus, va justificar la urgència pel “col·lapse al nostre CAP que pateix una situació força insostenible”. El posicionament d’ERC, Junts i CUP va coincidir perquè van assegurar compartir molts dels punts de la moció però van demanar la seva retirada “per millorar-la conjuntament, donada la importància del tema”, segons va dir el portaveu d’ERC, Rafa Homet.\nEn síntesi, la moció demana l’obertura dels consultoris i serveis que s’hagin tancat total o parcialment durant la pandèmia, la recuperació de la visita presencial i la recuperació dels serveis i professionats que es van retallar el 2011. Segons va defensar el regidor de Salut, “el pla d’enfortiment de l’atenció primària anunciat per la Generalitat és del tot insuficient i no recuperem ni de lluny la situació prèvia a les retallades”.\nEn el torn de l’oposició, Rafa Homet (ERC) va dir que era “vergonyós maltractar un tema tan important amb debats de baixa volada. Amb una moció genèrica no es resolen els problemes”. També va acusar l’equip de govern de “buscar la confrontació” i va titllar la moció de “cortina de fum per tapar la pudor del Règim del 78”. Pau Castellví (Junts) va criticar també la moció i va preguntar l’equip de govern si l’havien presentat a darrera hora per compensar la moció que havien presentat ells de suport al president Quim Torra -moció que, per cert, es va retirar després que la Junta de Portaveus acordés dedicar un ple extraordinari al tema en els pròxims dies-.\nQui sí va donar un suport clar a la moció va ser Matías de la Guàrdia (C’s). Va dir que no entenia el to dels altres grups de l’oposició i va acusar el govern de la Generalitat de “donar l’esquena al sistema sanitari en els últims anys”. “Les seves prioritats són unes altres i això és el resultat que tenim al CAP”, va dir. L’alcalde, Ignasi Giménez, va intervenir en el debat per subratllar que la moció responia “a una demanda ciutadana, no a teories de la conspiració: volem que l’Ajuntament es posicioni a favor dels professionals dels nostre CAP i demanem més recursos. Cal urgència i celeritat”. Abans de la votació, els portaveus d’ERC i Junts van coincidir a “lamentar que una moció d’urgència trenqués els consensos construïts en els primers mesos de la pandèmia”, en paraules de Castellví.\nPrèviament, també havia tingut un debat tens la moció d’ERC sobre cultura segura que demanava reprogramar els actes suspesos per la pandèmia i apostar per la cultura de quilòmetre 0. El ponent d’ERC, Oriol Martori, va defensar que “hi havia fórmules de reprogramar les activitats culturals” que es van suspendre des de l’esclat de la pandèmia a la vila. Martori va acusar l’equip de govern de “posar la cultura a baix de tot al calaix de les seves prioritats” i va dir que la moció s’havia fet amb aportacions de representants d’entitats de la vila. La regidora de Cultura, Joana Borrego, va repassar les accions que s’havien anat prenent en els darrers mesos i el retorn de la programació estable d’actes culturals a partir d’aquest cap de setmana “adaptant-nos als nous temps i a un principi de prudència”, va dir. Finalment, la moció no va prosperar perquè l’equip de govern va votar-la en contra.\nRebuig a la monarquia i petició de llibertat per als Jordis\nSí van prosperar les mocions d’ERC de rebuig al sistema monàrquic espanyol i de suport a un manifest que demana la llibertat dels ‘Jordis’ que porten més de 1.000 dies a la presó amb els vots favorables de Junts i CUP i l’abstenció de l’equip de govern (C’s va votar-les en contra). En el cas dels ‘Jordis’ Dolors Ruiz (ERC) va dir que la moció pretén “donar visibilitat a un manifest que té el suport de nou formacions al Congreso de los Diputados escoltant els advertiments d’Amnistia Internacional en defensa dels empresonats”.\nIncrement del rebut de l'aigua\nLa CUP també va presentar una moció en relació a l’increment de la factura de l’aigua el tercer trimestre de 2020 a Castellar que no va tirar endavant. Marga Oncins va dir que la moció volia anul·lar “l’increment de la factura de SOREA del tercer trimestre a l’espera de ser recalculades” a causa de la pandèmia. Per part de l’equip de govern, Pepe Leiva va justificar el vot en contra explicant que s’estava treballant solucions amb la concessionària però abans calia valorar el volum de les reclamacions que s’estaven rebent. També va dir que l’Ajuntament disposa d’un fons per ajudar les famílies que ho necessitin.\nPots recuperar el debat íntegre del ple de setembre en aquest vídeo:


L’Ajuntament de Pineda prepara diverses activitats d’informació i prevenció amb motiu de la celebració del Dia Mundial de la lluita contra la SIDA — Ajuntament de Pineda de Mar\nL’Ajuntament de Pineda prepara diverses activitats d’informació i prevenció amb motiu de la celebració del Dia Mundial de la lluita contra la SIDA\nL’Ajuntament de Pineda prepara diverses activitats d’informació i prevenció amb motiu de la celebració del Dia Mundial de la lluita contra la SIDA Joventut i Salut s’uneixen per sensibilitzar i donar a conèixer la realitat de la malaltia https://www.pinedademar.cat/el-municipi/noticies/3099 https://www.pinedademar.cat/@@site-logo/escutajuntament.png\nJoventut i Salut s’uneixen per sensibilitzar i donar a conèixer la realitat de la malaltia\nEl dia 1 de desembre de cada any es commemora el Dia Mundial de la lluita contra la Sida i es dedica, fonamentalment, a donar a conèixer els avenços contra la pandèmia causada per l’extensió de la infecció del VIH.\nDurant la setmana del 28 de novembre al 2 de desembre a Pineda es duran a terme diverses activitats coordinades per les Regidories de Joventut i de Salut, amb els objectius següents:\n1.- Donar a conèixer les dades de la realitat de la malaltia per evitar caure en la falsa creença que donat que no se’n parla tant és perquè ha disminuït la repercussió.\n2.- Sensibilitzar la població de la dimensió de la malaltia\n3.- Descriure les conductes de risc\n4.- Afavorir una presa de decisions responsable envers la salut sexual.\n5.- Conèixer els recursos sociosanitaris d’informació i/o atenció en matèria de salut sexual i reproductiva.\nL’Espai Jove centrarà la seva programació en tot un seguit d’activitats relacionades amb aquesta i amb altres malalties de transmissió sexual. L’objectiu és informar i sensibilitzar als adolescents sobre aquestes qüestions, prevenint-los sobre els riscos i les problemàtiques que se’n deriven.\nAixí, tots els joves tant si són usuaris habituals de l’Espai Jove com si no, podran participar de les següents activitats que restaran obertes:\n• Exposició d’imatges. Exposició de cartells de les diferents campanyes que s’han portat a terme al llarg dels anys.\n• Informa’t. Punt informatiu que disposarà de material proper als joves.\n• Què sabem del VIH?. Cartellera amb missatges preventius i mites en relació al VIH i les vies de contagi on els joves poden enganxar adhesius en funció de si creuen que són certs o no.\n• Espai de llaços. Decoració de l’Espai Jove utilitzant com a símbol el llaç vermell.\n• “Pensaments sobre la SIDA”. Els joves podran transmetre pensaments i missatges relacionats amb la SIDA per tal de poder crear un llaç simbòlic composat de targetes amb missatges.\n• Amb risc / Sense risc. Activitat per proporcionar informació sobre les vies de transmissió del VIH.\n• Cares. Treballar les creences que tenim sobre les persones i com ens deixem portar per les aparences.\nParal•lelament, també s’ofereixen les següents activitats que requeriran d’inscripció prèvia:\n• Gimcana sexual. Els joves caldrà que s’hi apuntin prèviament per equips i, hauran de realitzar diferents proves relacionades amb la prevenció de ITS i el VIH entorn a la sexualitat, alhora que també es treballarà l’aprenentatge d’habilitats de comunicació implicades en les relacions sexuals.\n• Taller gegants encantats. Activitat adreçada a la franja de 15 a 18 anys. Taller per aprendre a posar el preservatiu així com per donar a conèixer els diferents mètodes anticonceptius partint dels diferents mites i realitats.\n• Dinàmiques de grup. A partir de diferents webs adreçades a joves i, centrades en temes de sexualitat, es crearan diferents dinàmiques de grup per a poder treballar-les amb els joves de la franja de 15 a 18 anys.\nTots els joves que vulguin participar d’aquestes activitats han d’adreçar-se directament a l’Espai Jove, a la primera planta de la Masia de Can Jalpí (Passatge Tharrats, 1-3).\nREGIDORIA DE SALUT:\nConstruir entre tots els veïns de Pineda un llaç gegant amb les reflexions, missatges, informació, sentiments, etc que ens provoca el coneixement de les dades i la dimensió de la malaltia.\nDurant els dies previs al dia 1 de desembre, s’instal•larà una parada a la plaça de l’Ajuntament i un llaç fet amb tela blanca o paper d’embalar blanc. Cada persona que visiti o s’apropi a la parada podrà escriure en una tarja vermella una reflexió, missatge, o informació sobre el tema que enganxarem amb velcro al llaç blanc. Finalment, l’objectiu es poder tenir un llaç vermell que mostrarem a la façana de l’Ajuntament gràcies a la participació de tothom. Cada persona que empleni una tarja rebrà d’entre el material divulgatiu el “Decàleg per a una Sexualitat Sana” (http://www.diba.cat/documents/713460/713964/salutpublica-promociosalut-decaleg_sexualitat_sana-decaleg_sexualitat_sana-pdf.pdf) i una piruleta. A les 12h del Dia Mundial, l’alcalde Xavier Amor penjarà el llaç i farà un parlament.\nCal significar que a data 31/12/2010 s’han declarat 16.732 casos de SIDA residents a Catalunya. D’aquests, 13.444 són homes (80.3%) i 3.288 (19.7%) són dones. Per fer-nos una idea, estaríem parlant d’una quantitat corresponent a mitja població de Pineda.\nDurant el 2010 a Catalunya es van fer més de 300.000 proves de detecció de VIH, 5.000 més que l’any anterior, i s’han comptabilitzat 684 casos d’infecció per VIH i 184 casos de SIDA. Segons dades de l’Hospital Clínic de Barcelona, una de cada tres persones infectada pel virus als països occidentals, desconeix que està afectada per la malaltia. Aquest fet provoca més del 60% de les noves infeccions que es generen.\nLa principal via de transmissió del VIH han estat les pràctiques sexuals, concretament en un 77% dels casos.\nCal destacar que un 48% dels nous diagnòstics d’infecció s’han detectat tardanament .\nLa distribució de casos per edat i sexe se situa en el bloc d’edat entre 25 i 44 anys , essent del 75% en els homes i del 77% en les dones.


Mor l’exfutbolista Jean-Pierre Adams després de 39 anys en coma – CATzona\nMor l’exfutbolista Jean-Pierre Adams després de 39 anys en coma\nSense comentaris a Mor l’exfutbolista Jean-Pierre Adams després de 39 anys en coma\nEl futbolista francès Jean-Pierre Adams, que va entrar en un coma profund a l’any 1982 després d’un error mèdic, ha mort després de 39 anys a l’Hospital Universitari de Nimes. El jugador, ex del Paris Saint Germain, del Nimes, del Niça, del Mulhouse i del Chalon, tenia 73 anys.\nTriomfant a Nimes\nAdams, conegut com a ‘La Roca Negra’, va néixer al Senegal a l’any 1948 i amb 10 anys va arribar a França. Després de destacar amb 19 anys com a davanter a l’Entente Bagneaux-Fontainebleau-Nemours, club dels afores de París, va ser en dues ocasions subcampió del Campionat de França Amateur.\nA l’any 1970, ja jugant en la demarcació de defensa, va fer el salt al món professional i va fitxar pel Nimes, equip de la màxima categoria del futbol francès. En la seva primera temporada va jugar un total de 10 partits i va aconseguir un gol, i amb el seu club es va classificar per a la Copa de la UEFA després d’acabar en quarta posició a la lliga francesa.\nTot i això, els seus millors anys com a futbolista van ser les següents dues temporades, sent titular amb el Nimes. I va ser subcampió de lliga a França a la campanya 1971/72.\nAleshores va ser quan va tenir la primera gran recompensa, sent convocat amb la selecció francesa per a un torneig internacional celebrat al Brasil. Va ser internacional absolut fins al 1976, sumant un total de 22 partits amb França. Adams va ser conegut per ser la parella de Maurius Trésor a l’eix de la defensa francesa.\nDesprés de tres cursos a Nîmes, va fitxar pel Niça, on es va convertir en un jugador cabdal durant els quatre anys que va jugar al club de la Costa Blava. El millor resultat va ser un subcampionat a la temporada 1975/76. A Niça va disputar 131 partits oficials i va fer 15 gols.\nSi a Nimes i Niça va jugar els seus millors anys, després va marxar al Paris Saint-Germain (quan encara era un club de segona fila i feia 7 anys que s’havia creat) per jugar-hi dos cursos abans de marxar una temporada al Mulhouse, a segona divisió, i un últim al Chalon.\nAdams entra en coma\nEl 17 de març del 1982 es va sotmetre a una operació a l’Hospital Édouard Herriot de Lió després de trencar-se un lligament d’un genoll. Però la intervenció no va anar com s’esperava perquè l’anestesiòleg va cometre una errada mèdica, cosa que li va provocar un broncoespasme, quedant-se sense oxigen al cervell, i va entrar en un coma profund.\nAls anys 90, un tribunal va culpar de negligència l’anestesista i l’estudiant que estava amb ell quan se li va aplicar l’anestesia a Adams, a més d’haver de pagar una indemnització a la família. Gairebé quatre dècades després ha mort a l’Hospital Universitari de Nimes.\nImatge principal: Jean-Pierre Adams jugant un partit amb el Paris Saint-Germain / PSG\n← Mor Jean Paul Belmondo, l’actor que va viure ‘Al final de l’escapada’ → Acaba sense acord la reunió per acordar el nou salari mínim


Addenda 12 al conveni de col·laboració entre la Universitat de les Illes Balears i la Universitat Oberta de Catalunya per al desenvolupament de cursos de l'àrea de Turisme dins el marc de la Universitat Oberta d'Estiu, la Universidad Virtual de Verano, els Cursos d'Hivern i els Cursos de Invierno\nBarcelona,23 de setembre de 2003\nD'una part, el Rector de la Universitat de les Illes Balears (UIB), Magnífic i Excel·lentíssim Senyor Avel·lí Blasco Esteve, com a representant d'aquesta, segons el que estableixen la Llei orgànica 6/2001, de 21 de desembre, d'universitats, i el Decret 32/1999, de 26 de març, pel qual s'aproven els Estatuts de l'esmentada universitat, i també en qualitat de president del patronat de la Fundació Universitat-Empresa de les Illes Balears (FUEIB), constituïda davant l'Il·lustre Senyor Salvador Balle Oliver, notari de Palma, el dia 29 d'abril de 1996, fent ús de les facultats que té concedides a l'escriptura esmentada.\nI, de l'altra, l'Excel·lentíssim i Magnífic Senyor Gabriel Ferraté i Pascual, com a Rector de la Universitat Oberta de Catalunya (UOC), amb domicili a l'Avinguda del Tibidabo número 39-43, Barcelona, que actua a l'empar de l'acord pres per la comissió permanent del patronat de la Fundació per a la Universitat Oberta de Catalunya (FUOC) en data 26 d'abril de 1995.\nTots dos per raó del seu càrrec i en representació de les respectives institucions.\nAmbdues parts reconeixen recíprocament la capacitat legal necessària per a signar aquest document i obligar-se, i\nI. Que ambdues Institucions han signat en el dia 15 d'octubre de 1996 un conveni de col·laboració que preveu anar desenvolupant les col·laboracions en programes concrets que quedaran definits en addendes del conveni esmentat.\nII. Que amb la present addenda volen definir una col·laboració mútua, que té per voluntat afiançar la col·laboració estratègica d'ambdues universitats en l'àmbit del postgrau en els propers anys, i que es regirà pels següents\nPrenent com a marc de referència el conveni marc de col·laboració, entre la UIB i la Universitat Oberta de Catalunya, s'acorda la posada en marxa conjunta dels cursos esmentats a l'annex 1 de la present addenda en el marc de la Universitat Oberta d'Estiu i/o de la Universitat Oberta d'Hivern.\nLa titulació del postgrau serà de la UIB i la UOC, per mitjà de Formació de Postgrau de la UOC.\nAmbdues entitats acorden una col·laboració exclusiva en aquesta matèria, és a dir, ni la UOC ni la UIB podran oferir els cursos esmentats en modalitat no presencial ni per si mateixes ni en col·laboracions amb una altra entitat.\nEls destinataris dels cursos, a més dels ciutadans de l'àmbit de parla catalana, són els de la resta d'Espanya i Iberoamèrica, per la qual cosa s'elaborarà en llengua castellana i la docència es podrà realitzar tant en llengua catalana com en llengua castellana.\nEls cursos s'inclouran, per a la seva primera edició, dins el marc dels Cursos d'Hivern (en castellà i/o en català). Es deixa la possibilitat oberta d'afegir més cursos per a la propera edició dels Cursos d'Hivern o de la Universitat Oberta d'Estiu (en castellà i/o en català), en cas de que així es fes, aquests nous cursos s'indicarien dins un nou annex a la present addenda.\nPer a les pautes i pressupost d'actuació, es prendran com a base les descrites en l'annex número 2.\nLes despeses i beneficis derivats de l'organització i realització del curs seran del 50% per a cada entitat.\nPer al desenvolupament dels cursos descrits en l'annex 1 en modalitat no presencial, es designa una comissió de seguiment; per part de la UIB es nomenen com a responsables el Sr. Jaume Sureda i la Sra. Mª Antonia Garcia i per part de la UOC la Sra. Elena Rodríguez i Esther Pérez. Aquesta comissió vetllarà per a que la docència del curs es realitzi segons els estàndards del model pedagògic de la UOC.\nLa UOC es responsabilitzarà de la implementació en xarxa del material en l'ensenyament no presencial. També es responsabilitzarà de l'adaptació i producció del material en l'ensenyament no presencial, en cas de que es consideri necessari realitzar aquesta adaptació.\nEl material didàctic final fruit de la transformació didàctica i tecnològica que la UOC afegeixi al material aportat per la UIB serà propietat al 50 % d'ambdues entitats.\nLa UOC aporta al Conveni tots els espais de comunicació i suports del curs en el seu entorn virtual.\nLa UOC aporta també al Conveni la seva tecnologia educativa, la seva capacitat telemàtica per a l'ensenyament no presencial i el posicionament de marca en el mercat de Formació no presencial.\nEl cost total d'organització i realització així com la seva distribució entre les dues entitats és el que figura en l'annex núm. 2.\nEn cap cas el curs no es començarà a impartir si no es té garantia de la viabilitat econòmica.\nPer a qualsevol divergència o discrepància que pugui sorgir en la interpretació o el compliment del present conveni, o d'alguna de les seves condicions i de les relacions que regula, les parts se sotmetran a l'arbitratge institucional del Tribunal Arbitral de Barcelona, encomanant al mateix tribunal la designació de l'àrbitre o àrbitres i l'administració de l'arbitratge, i obligant-se des d'ara a donar compliment al laude arbitral.\nPodran ser causes de trencament d'aquest acord específic:\n¿ La inviabilitat econòmica dels pactes establerts.\n¿ Dificultats insuperables degudament justificades, que impedeixin dur a terme els estudis esmentats, o l'incompliment dels compromisos acordats\nI, en prova de conformitat, els sotasignats formalitzen aquest acord específic, per duplicat i amb un sol efecte, al lloc i la data esmentats al principi.\nPer la Universitat Oberta de Catalunya,\nLa present addenda la va aprovar el Consell Executiu de data 16 de setembre de 2003 i la va ratificar el Consell de Govern de la Universitat de les Illes Balears en data 24 de setembre de 2003, de conformitat amb el que estableixen els articles 21.1.27) i 178 dels Estatuts de la Universitat de les Illes Balears, aprovats pel Decret 32/1999, de 26 de març (BOIB núm. 45, de 10 d'abril).\nAnnex 1 a l'Addenda 12: Desenvolupament de cursos de l'àrea de turisme dins el marc de la Universitat Oberta d'estiu, la Universidad Virtual de Verano, els Cursos d'Hivern i els Cursos de Invierno\nCursos que s'oferiran en el marc dels Cursos d'Hivern i/o els Cursos de Invierno:\n1. Seguretat alimentària en hoteleria. Introducció a la gestió del sistema HACCP (2 crèdits)\n2. Organització i gestió de banquets, banqueting, catering i altres esdeveniments especials (2 crèdits)\n3. El servei d'alta qualitat en la restauració actual (2 crèdits)


El vaixell d'Odisseu: Preparats per salpar de nou, tripulants?\nEspero que poguem fer un bon trajecte tots junts!\nOptimisme,realisme i esforç!El nou propost per aquest any!!\nMolt bonas paraules les del Jordi avui a las classes de Llatí i de Grec!!!\nP.D. Donu la benvinguda a tots els nous tripulans d'aquest any!!\n12 de setembre de 2011 a les 20:18\nGràcies, Mario, per aquest comentari. Les teves paraules són les primeres d´aquest curs i desitjo que serveixin per animar la resta de companys perquè, sens dubte, necessitarem de l´esforç de tots per continuar aquest magnífic viatge. Ja hem salpat!\n12 de setembre de 2011 a les 21:04\nDesitjo que tots fem una bona travessa, que hi posem moltes ganes i que treiem profit de tot el que fem durant el nou curs.\nÀnims als nous tripulants que s'han incorporat!\n12 de setembre de 2011 a les 21:55\nGràcies, Yas. Espero sincerament que els teus desitjos es facin realitat. Ganes i profit van del bracet, n´estic segur.\n12 de setembre de 2011 a les 22:00\nHola tripulants!.Estic molt content, de poguer formar part d'aquesta tripulació.\nLa veritat es que las paraules de'n jordi m'han donat forçes, motivacio i il-lusio per a remar durant tot el viatge, això si que es començar de nou!!\n13 de setembre de 2011 a les 0:01\nM'agradaria donar la benvinguda als nous tripulants, i desitjar un molt bon curs a tothom!\nA seguir navegant!\n13 de setembre de 2011 a les 14:52\nM'agradaria desitjar molta sort tant als nous com als més veterans tripulants del vaixell!\nEspero que tots junts puguem fer navegar aquest vaixell moltes llegües més!\n13 de setembre de 2011 a les 20:10\nEspero que aquest any sigui un gran curs per tothom!\nI quina gràcia el video, és molt original i està molt ben fet! Però quina paciència per fer-lo!\n13 de setembre de 2011 a les 20:44\nDesitjo que tots tinguem un molt bon curs, tant per als antics tripulants del vaixell com per als nous. Seguir posant el nostre gra de sorra en aquest blog per fer-lo créixer.Gaudir d'aquest últim curs sense atavalar-nos gaire i sobretot, viure el present, ja que tot s'acaba i ho hem de saber valorar ara, no dintre d'uns quants anys quan ho recordarem amb nostàlgia.\n13 de setembre de 2011 a les 21:34\nBon dia i bon hora companys,\nEspero que tot estigui "viento en popa y a toda vela". Bé, cal dir que aquest any encara que no hi participi directament seguiré espiant-vos jaja :)\nSembla que no, però les clàssiques estan a tot arreu (al carrer, a la universitat inclòs a casa..), i per això us aconsello que no us ho prengueu com una simple asignatura sinó també aprofiteu i gaudiu-ne perquè us servir moltíssim.\nCom no, també desitjar el millor aquest bloc i que segueixi creixent!\n14 de setembre de 2011 a les 1:34\nEspero que aquest curs vagui tant bé com l'anterior (o millor!) i espero que tots els nous tripulants també vaguin passant per aquí.\n14 de setembre de 2011 a les 16:42\nEspero que d'aquí 9 mesos tornem a port igual o millor del que estem ara i intentem fer-ho el millor posible tots plegats.\n14 de setembre de 2011 a les 18:38\nÀnims per als tripulants que fan crèixer aquest blog amb tan d'entusiasme i dedicació! Estic totalment d'acord amb el comentari de la Sanja, les classes de llatí i grec no són tan sols per aconseguir una nota, són molt més que això, són lliçons de vida que s'han d'aprofitar! Espero que tot vagi la mare de bé!\n14 de setembre de 2011 a les 20:09\nGracies pels anims que tothom ens aporta, ja tocava tornar a viatjar amb el vaixell i espero poder aprendre moltes mes coses que en l'anterior viatge. Bona sort a tots i totes.\n14 de setembre de 2011 a les 22:06\nGràcies, Sanja i Júlia, pels vostres comentaris tan encoratjadors. Espero que els tripulants en prenguin bona nota i junts poguem fer un llarg i profitós viatge. Una abraçada a les dues.\nJordi, ets els segon nou tripulant que desa el seu comentari. així m´agrada, des del principi i amb empenta. Ens esperen nou mesos de feina, esforç i de bons moments. Així ho espero.\n14 de setembre de 2011 a les 22:09\nEs impressionant formar part d'aquesta travessia, amb un vaixell, ple de ganes, d'esforç i dedicació. La veritat, es què jo no pensava que aquest curs, solament amb això, em dones tantes ganes de continuar endavant i fer aquesta travessa el millor possible junt amb tots el meus companys. BONA SORT A TOTHOM!\n15 de setembre de 2011 a les 18:56\nEspero que aquest viatge que ara reprenem tots plegats ens porti a bon port, com l'any passat. Espero que tot vagi bé, i el blog continui sent guardonat com es mereix.\n15 de setembre de 2011 a les 18:57\nEstic emocionada per començar aquest nou viatge i espero que tot vagi molt bé. Estic segura que tots en guadirem, i molt!\n15 de setembre de 2011 a les 20:32\nMoltes gràcies, mariners, pels vostres comentaris d´ànims i il·lusió. Llegint-los sé -i no en tinc cap dubte- que la nostra nau arribarà on es proposi. Prorsum!\n15 de setembre de 2011 a les 21:07\nCom a nova tripulant, estic emocionada i Espero que aquests mesos amb vosaltres ens facin créixer i ser una família unida.\nAquest viatge que ens espera ha de ser (i ho serà) una experiència molt bona :D\n15 de setembre de 2011 a les 22:09\nLaura C ha dit...\nestic feliç d'agafar aquest vaixell amb tots vosaltres, mai m’havia imaginat una història així. Jo començava aquesta travessia amb una mica de por, perquè era tot nou i no sabia on em portaria aquesta aventura, però sabeu que?? Que ara no em penedeixo de ser una tripulant mes, bona travessia a tothom, i molta sort!!\n15 de setembre de 2011 a les 22:53\nEspero que que en el nostre viatge puguem aprendre molstes coses sobre el món clàssic i poder gaudir-ho amb tots vosaltres al llarg de tot el curs.\n15 de setembre de 2011 a les 22:58\nÉs un plaer tornar a estar a bord d'aquest gran vaixell. Espero que en aquest trajecte que ens espera poguem fer un gran viatge tots junts.\nMolt bona sort a tots i totes!\n16 de setembre de 2011 a les 12:53\nUn any més ens trobem un altre cop. Espero i desitjo seguir disfrutant d'aquest gran bloc com ho havia fet fins ara i aprendre totes aquestes coses tant interessants qui hi podem trobar. Esperem que sigui un any igual o millor que l'anterior.\nTambé donar la benvinguda a tots els nous tripulants!\n16 de setembre de 2011 a les 12:59\nÉs un gran honor poder formar part d'aquest petit gran vaixell. Tot i que els viatges amb vaixell amb maregen molt sovint sé que amb uns tripulants com vosaltres tot serà molt millor. La unió fa la força!\nM'agrada tornar a ser aquí amb tots vosaltres. Per mi tornarà a ser el mateix viatge, però això no vol dir que no sigui interesant, ho agafo amb forces i amb ganes d’aprendre, també, noves coses.\nMolta sort a tothom, Valete!\nÉs un plaer per mi estar de camí un any més en aquest vaixell, molta sort als que comencen aquest any i sobretot BON VIATGE!\n16 de setembre de 2011 a les 13:00\nHola tripulants del vaixell d'Odisseu!\nSóc nova en aquest viatge i tinc la sensació de que tot ens anirà molt bé. Espero que junts puguem descobrir moltes aventures en aquesta travessia.\n16 de setembre de 2011 a les 13:02\nHola, sóc nova en aquest vaixell. portem poc temps en aquest viatge pero de moment m'està agradant molt, ara potser vaig amb una mica de por i inseguretat però poc a poc tot anira sent més facil amb tots els tripulants.\n16 de setembre de 2011 a les 13:11\nEstic molt contenta de poder ser una nova tripulant aquest any, d'agafar aquest vaixell i poder compartir experiencies noves amb tots vosaltres. Molta sort a tothom!:)\nCom a nova tripulant estic molt contenta de poder formar part d’aquest vaixell , i sobretot del gran i llarg viatge que ens espera aquets dos anys.\nSincerament tinc moltes ganes i il•lusió per aquet any que se’ns presenta, d’aprendre i descobrir.\nEstic segura que serà una gran travessia.\nValete! Bon viatge\n16 de setembre de 2011 a les 13:13\nTornem a començar! Aquest any per a uns quants serà el ultim, i potser el mes important, per aixo disfrutem-lo junts!\n16 de setembre de 2011 a les 15:29\nM'acabo de convertir en una tripulant. Veient els comentaris i fent una ullada al vaixell he arribat a la conclusió de que serà un llarg camí i intens si volem que continuï navegant com ho ha fet fins ara, però també que serà una manera d'estar units, ja que és l'única manera en la que el vaixell seguirá en flot i actiu.\n16 de setembre de 2011 a les 21:42\nDono la benvinguda a tots els tripulants que s'incorporen aquest any!\nI espero que aquest últim any que queda el pugui gaudir al màxim!\n18 de setembre de 2011 a les 20:51\nVull dir als de segon que aprofitin aquest any el màxim que pugin perquè quan menys us ho espereu tot haura acabat i es que aquest curs passa molt ràpid i aprofiteu a estar tots junts i aprendre el màxim. No us preocupeu tan per la selectivitat perquè el Jordi us prepararà molt bé, osigui que res de nervis.\nEs trobaran a faltar aquest any les classes de llatí i grec però ara toca començar de nou i aprendre noves coses. Em seguire passant per aqui per comentar. Jordi et desitjo que vagi bé el curs i puguis seguir endavant amb aquest projecte. Ens veiem aviat.\n18 de setembre de 2011 a les 23:40\nOh, gràcies, Jordi, per les teves paraules. Tens tota la raó, cal aprofitar aquests anys d´escola perquè són dels que marquen la vida d´una persona. Jo els recordo tant i amb tant d´afecte! Espero que el nou viatge sigui molt venturós, tripulant. I no deixis d´acompanyar-nos. Una gran, gran abraçada.\n18 de setembre de 2011 a les 23:45\nEm fa molta il-lusió poder-me embarcar en aquest vaixell, i així poder descobrir i conèixer coses noves d'aquest món tan fantàstic que ens fa fugir de la rutina de cada dia.\n"Bon cursu" a tothom!\n19 de setembre de 2011 a les 18:43\nJo també estic molt content de poderme endinsar en una nova aventura, aventures que m'explicaven de petit del món grec i llatí, el món clàssic. Moltes gràcies per haver-me donat l'opció de fer aquest viatge, soc molt feliç i tinc moltes ganes de començar a sobre d'aquest vaixell grec, el vaixell d'Odisseu!\n19 de setembre de 2011 a les 20:13\nOh, Joana i Thomas, els meus primers tripulants de 4t que comenteu les vostres expectatives de curs! Quina il·lusió! Gràcies. Ara, la resta de companys ja no tenen excusa per omplir de comentaris la coberta d´aquest vaixell, perquè són els vostres desitjos els que fan gran aquest projecte interdisciplinari i col·laboratiu en xarxa. Benvinguts!\nPS: i llegint el vostre entusiasme, qui està realment feliç sóc jo. Que es facin realitat aquestes ganes de navegar!\n19 de setembre de 2011 a les 21:09\nM'he quedat sorprès i alhora meravellat del genial bloc que han fet aquests dos anys tants els tripulants com el Jordi, és per això que tinc moltes ganes de començar amb aquest projecte i continuar fent-lo més gran, d'altra banda vull felicitar a tots els anteriors tripulants i el Jordi pels 3 increïbles premis que ha rebut el bloc en aquests dos anys.\n19 de setembre de 2011 a les 23:20\nGràcies, Ricard, tripulant de 4t. A partir d´ara tu en seràs un dels protagonistes. I esperem que sigui per molt de temps. Vale!\n19 de setembre de 2011 a les 23:31\nEstic molt content de poder formar part d'aquest bloc i de poder ser un tripulant més d'aquesta fantastica tripulació i poder viure una nova aventura de nou i m'agradaria que hi siguem molts més.\n20 de setembre de 2011 a les 18:22\nHe de dir que estic encantat de continuar a bord d'aquest vaixell, i encara més de que arribin nous tripulants. Desitjo molta sort als nous membres d'aquesta gran empresa i m'agradaria dir que un cop hem començat a formar part d'aquest vaixell, mai no deixarem de ser-hi, estem deixant la nostra empremta i per aixo vull recomanar als nous tripulants que (encara que jo no prediqui gaire amb l'exemple) no deixin de banda aquest vaixell del que tots en formem part, ja que es una gran oportunitat per ampliar els coneixements obtinguts a classe, que no son pocs.\n20 de setembre de 2011 a les 19:09\nEstic molt contenta per estar a bord d'aquest vaixell, per navegar pels mars de les històries que m'explicaven i m'expliquen dels deus de la mitología grega i romana.\nHola a tots estic molt contenta de poder formar part d' aquet vaixell!\nTinc que dir que tinc moltas ganas de salpa i conèixer un nou món en el llatí, per el que hem vist a les classes la cosa promet ja tinc ganes de saber més coses sobre el llatí!\n20 de setembre de 2011 a les 20:40\nEstic molt content de poder formar part d'aquest projecte, que ja fa dos anys que es duu a terme, tinc moltes ganes de salpar i endinsar-me en aquesta gran aventura com és el vaixell d'Odisseu.\nTinc ganes també d’aprendre llatí, i la mitologia grega i la romana.\nValete, companys de viatge!\nEm fa molta il·lusió i és per mi un orgull i un honor formar part d'aquest vaixell. Espero i sé que aquest viatge continuarà anant tan bé com fins ara, o inclús millor!\nAmb moltes ganes de descobrir el món clàssic amb tots vosaltres...\nBon viatge cotripulants!\n20 de setembre de 2011 a les 23:18\nComença un nou curs. Un curs que de ben segur, per molts de nosaltres, serà molt especial.\nAquest any, s'acaba una etapa de la vida (l'etapa escolar) i crec que no ho podem acabar de millor manera que tenint la oportunitat d'estar en contacte amb aquest món clàssic.\nPerquè ho dic?\nDoncs per què penso que entrar dins de tota aquesta odissea, a la que ens hem anat introduint al llarg d'aquests 2 anys que de moment hem compartit plegats, ens donarà una ma de coneixements de cara a afrontar etapes posteriors de la vida. Situacions que haurem de resoldre nosaltres sols, potser sense tenir el coixí dels pares o dels professors. Aleshores potser farem memòria d'alguna cita, d’algun mite, d’alguna paraula que gràcies a tot el que hem estat aprenent aquests anys ens resultarà del tot imprescindible per podrem buscar una sortida ràpida al problema.\nAquest era un simple exemple de tot el que ens han donat aquests anys.\nI sí, s’han esvaït els dubtes. Quan a quart potser alguns vàrem començar pensant.....això del llatí vols dir que ens servirà de molt?\nDoncs sí, quant t’hi fixes que en molts aspectes no som tant diferents dels nostres avantpassats grecs i llatins, quan t’adones que sense ells ara nosaltres no seriem aquí...\nSom-hi, a començar l’últim anys “amb il•lusió” i intentant que la innombrable no ens afecti massa !!!\nBon curs a tots !\n21 de setembre de 2011 a les 0:19\nGràcies, Cesc. De debó.\n21 de setembre de 2011 a les 9:35\nEspero que aquesta dies i mesos en el vaixell ens facin aprendre i enriquir el saber cap al llatí i grec. Com tots, estic preparada per salpar per primer any en aquest viatge ;ja qe apendrem una nova llengua a mesura que ens fixem amb els petits detalls de la nostra pròpia. Gràcies.\n21 de setembre de 2011 a les 12:15\nTinc moltes ganes de començar aquesta experiència, ja que les primeres classes m'han donat molt bona impressió (amb el bloc i amb algunes activitats proposades). Estic ben segura que aprendré molt sobre el món clàssic.\n21 de setembre de 2011 a les 12:20\nHola a tots i moltes gracies per deixar-me formar part d’aquesta tripulació, tinc moltes ganes de començar amb les classes i d’aprendre una nova llengua tan rica com es el llatí, espero poder aprofitar el màxim del que m’estan ensenyant, ja que durant aquestes primeres classes m’ha semblat una assignatura molt interessant.\n21 de setembre de 2011 a les 18:10\nhola companys , estic encantada amb aquesta nova experiència i de formar part d'aquest projecte amb moltes ganes de passar-ho molt bé!\nFins el proper dia de classe :)\nHola a tothom!! Estic molt contenta de formar part de tot aìxò, moltes gràcies Jordi per crear aquest blog, i sobretot per ensenyar-nos coses sobre el món classic, encara que acabo de començar estic encantada i ja em sento una més en aquest vaixell!\nJo crec que estudiants de la ESO escollin per pròpia voluntat estudiar una llengua és signe d'interès .\nCrec que estudiar llatí , no només ens fara veure la importància del llatí , sinó ens fara veure la influència que ha tingut en el català i també en la societat catalana.\nEspero trobar emocionant l'assignatura\n21 de setembre de 2011 a les 22:40\nEstic encantada de formar part d'aquest vaixell, i amb ganes de començar aprendre moltes coses sobre el món clàssic!!\n21 de setembre de 2011 a les 23:47\nHolaa a toots! A mi aquest blog em sembla molt interessant, i jo crec que tots ens ho passarem moltbé i aprendrem molt.Em sento moltbé de formar-hi part. Fins demà!\nBenvinguts a bord d'aquest interessant i productiu viatge!\nPer començar m'agradaria disculpar-me ja que segurament formo part del petit grup de gent que encara no havia comentat aquesta entrada o fins i tot puc ser la última persona que faltava per comentar aquesta entrada, disculpeu-me.\nDesitjo que tots aquells que comencen aquest viatge el fagin amb il.usió i moltes ganes, aquells que per nosaltres és l'últim any espero que sigui un any increïble, amb moltes ganes i energia.\nMolta sort per tothom companys/es!\nEstic molt emocionada de pujar a bord i gaudir d’aquesta experiència única amb tots vosaltres , tripulants!\nAquest viatge estic segura que està ple de sorpreses i sobretot conèixer aquesta cultura i la seva llengua que cada classe amb sorprèn més.\nTinc ganes de descobrir més coses del món clàssic espero seguin aprenen amb tots vosaltres.\n22 de setembre de 2011 a les 23:28\nTinc moltes ganes de navegra amb el vaixell d'Odisseu, i espero que aquest any segeixi sent un èxit, com tots els altres anys.\nEstic molt contenta de formar-hi part.\nFins la pròxima classe.\n23 de setembre de 2011 a les 16:00\nL'experiencia del any passat va estar molt i molt bé i espero que tots els nous tripulants disfrutin d'aquest magnific viatge.Bon viatge a tots.\n24 de setembre de 2011 a les 10:54\nEstic realment entusiasmada amb aquest projecte. Crec que és una iniciativa molt productiva, diferent de les altres matèries i que li podem donar molta utilitat i en podem extreure molt suc.\nEstic orgullosa de formar-hi ja part del vaixell d'Odisseu, i poder-me considerar, una tripulant més!\n24 de setembre de 2011 a les 13:33\nEspero que aquest viatge sigui realment impressionant i que tots ens ho passem genial i fem activitats com les dels tallers!\nM'encanta poder considerar-me una tripulant més!!!\n25 de setembre de 2011 a les 15:54\nEstic orgullòs de fer aquest projecte junt a tothom i intentar fer aquest projecte el mès gran possible.Moltes gracies per deixar-me participar!\n26 de setembre de 2011 a les 10:42\nSalvete omnes :)\nM'encanta poder navegar per el vaixell D'odisseu i poder aprendre, entre altres coses, llatí.\nIntentarè esforçar-me molt per tirar endevant el millor possible aquest projecte. Sóc feliç de poder-hi partisipar.\nPlurimas gratias Magister!\n26 de setembre de 2011 a les 10:50\nPersonalment,crec que aquest nou viatge que em començat tots junts,serà molt emocianoant,ja que tots tenim moltes forçes per tornar a salpar un altre any. Jo començo molt entociasmada per aquest inici, en el qual,serà un gran curs aprenent aquesta bonica llengua,Llatí.\n26 de setembre de 2011 a les 10:55\nLa veritat es que si, Egipte es un pais maravellos, he tingut la sort de haver viatjat un parell de cops, i poder veure i sentir tot el que transmet.La seva riquesa, els maravellosos temples la inmensitat de les seves construccions i el gran saber d'aquest poble et fan sentir petit...\nEl fet de navegar per el nil i poder contemplar els mateixos paisatjes que van contemplar els antic faraons es una sensació insuperable. El silenci, la pau de les aigües que transporten a altres temps.La majestuositat de les piramides, que encara conserven tot el seu esplendor, les sales de momificació que conserven el misteri del pasat.\nEl desert i la seva sorra deurada i la alegria dels seus pobles, Egipte desperta pasiò i jo soc un apasionat de Egipte.En el museu del caire vagi poder contemplar la replica exacte de la pedra rosseta,\ni la veritat esque es increhible les portes que ens ha obert aquesta maravellosa pedra.\n27 de setembre de 2011 a les 22:27\n27 de setembre de 2011 a les 22:28\nMarc, el teu comentari on encaixa? M´ha agradat llegir-lo però no estic segur que estigui ben contextualitzat. Pensa-hi. Aprofito per dir-te que t´has de fer un nou correu gmail per poder comentar amb la teva pròpia identitat. I és urgent, entesos?\n27 de setembre de 2011 a les 23:53\nEstic molt content de forma part d'aquest maginific prjecte que es el vaixell d'odisseu espero que el nosrte curs 4 eso estiguem a l'altura dels nostres companys que van iniciar aixo. Moltes gracias per donarme aquesta oportunitat.\n10 d’octubre de 2011 a les 10:35


Els gegants, l'element identitari d'un poble - Cultura tradicional catalana - Punt Pla\nInici Imatgeria festiva Els gegants, l’element identitari d’un poble\nEls gegants, l’element identitari d’un poble\nPer a què serveixen els gegants? Ens identifiquen i tenen una funció intergeneracional. El passat 12 d’octubre, Jan Grau, un dels pioners en els estudis geganters a Catalunya, va respondre a aquesta pregunta en el marc del Congrés Internacional de Gegants de Reus. L’esdeveniment, que va tenir lloc del 12 al 14 d’octubre, tenia com a objectiu aprofundir en el coneixement de la cultura gegantera arreu del món.\nAmb el nom Catalunya, país gegant, la ponència va fer un breu repàs a la història dels gegants a Catalunya. Grau va explicar que aquestes figures estan documentades al territori des del segle XV, i que la primera referència escrita correspon a una figura del rei David que va sortir pel Corpus de Barcelona l’any 1424. Des de llavors fins ara Catalunya ha mantingut ben viva la tradició d’aquestes imatges festives, això sí, amb alguns petits alts i baixos.\nUn dels creixements més recents va tenir lloc als anys 80 del segle passat, moment en què es va produir un boom pel que fa a l’aparició de gegants. Grau parla “d’una evolució espaordidora” que va venir donada principalment per dos factors: mimetisme, és a dir, la gent va començar a copiar què feia el poble del costat, i identitat, cada població va voler tenir una imatge popular pròpia basada en les seves arrels i la seva història.\nAvui dia, aquest augment del nombre de gegants encara no s’ha aturat però sí que s’ha calmat una mica. Parlant en xifres, Grau explica que si a la dècada dels 80 hi havia a Catalunya 250 gegants, avui ja n’hi ha més de 4.500. Cada any, a més, s’organitzen unes 300 trobades d’aquestes figures i existeixen 600 balls amb una coreografia i una música pròpia. “Davant d’aquesta situació tocaria fer recerca i un inventari de noves figures”, va considerar aquest expert en cultura popular.\nLa tradició dels gegants, serà igual en un futur?\n“Ara que tenim robots, portar els gegants com els estem portant no deixa de ser un anacronisme, un costum propi d’un altre temps”, afirma Jan Grau. Durant la seva ponència, aquest expert en patrimoni festiu va parlar del futur d’aquesta tradició a Catalunya i va considerar que se seguiran portant els gegants tal com es fa ara i no amb l’ajuda de la tecnologia. “Seguirem amb la mateixa tradició no perquè no ens puguem modernitzar, sinó perquè el fet de carregar els gegants constitueix la nostra manera de fer i d’entendre les festes”.\nEl mateix passa amb els moments de l’any en què surten els gegants. “Els espectadors van aquell dia, a un lloc i a una hora determinada, perquè saben què els hi donaran, esperen veure el mateix de sempre”. Segons aquest expert, tot plegat correspon al caràcter transversal que tenen aquestes figures. Explica que els gegants estan per damunt dels corrents polítics i religiosos, i que el fet de ser com són i de fer el que fan dibuixa una comunitat, la dota d’identitat i la fa més forta.\nArticle anteriorAplec de Tardor a Sant Muç\nArticle següent‘S’ha perdut un capgròs’, el primer llibre de Fal·lera Gironina


Competència investiga els contractes de lloguer de patinets a Tarragona\nTarragona tindrà patinets elèctrics de lloguer compartit al juliol\nImatge d'uns patinets que Buny va desplegar a Tarragona sense permís de l'ajuntament.\nL'organisme de la Generalitat ha demanat a l'ajuntament explicacions sobre el conveni signat amb Reby, Buny i Bird\nActualitzada 20/11/2020 a les 09:41\nL'Autoritat Catalana de la Competència de la Generalitat (ACCO) està investigant el conveni signat el mes d'agost passat entre l'Ajuntament de Tarragona i tres empreses per llogar patinets elèctrics a la ciutat, segons ha avançat El Confidencial. El conveni permetria a Reby, Buny i Bird posar a peu de carrer 500 patinets cadascuna d'elles. Durant els últims mesos, el consistori ha modificat les ordenances de convivència tarragonines per rebaixar el límit de velocitat per a vehicles a 30 quilòmetres per hora i ha introduït canvis per legalitzar els vehicles de mobilitat privada (VMP).\nLa signatura hauria aixecat suspicàcies en cercles polítics i empresarials del sector, entre elles el que no s'hagi fet un concurs públic. Aquest conveni no figuraria ni en el portal de transparència de l'ajuntament ni en la relació de convenis del consistori que la institució té en el seu web, segons explica el mitjà.\nFonts pròximes al consistori haurien confirmat a El Confidencial que l'elecció d'aquestes tres empreses va ser perquè van fer una proposta en ferm a l'ajuntament.\nEl preu per llogar els patinets elèctrics a Tarragona serà de 22 cèntims per cada minut, la qual cosa situa la mitja hora en una quota de 6,6 euros. De moment, cap d'ella ha posat al carrer la seva oferta de vehicles de mobilitat privada (VMP).\nBuny, Reby i Bird portaran els seus patinets elèctrics de lloguer a Tarragona\nComenta el contingut : Competència investiga els contractes de lloguer de patinets a Tarragona


historia del PhotoShop, proves amb una foto de vacances | Notícies i Actualitat Actual.cat Granollers\nhistoria del PhotoShop, proves amb una foto de vacances\nLa primera imatge retocada digitalment amb aquesta eina és del 1987 i n'explica tota la història The Guardian.\nSegons el diari anglès, és la fotografia coneguda amb un nom i tot, 'Jennifer in Paradise', que va fer i retocar posteriorment John Knoll, un dels cocreadors de Photoshop, a la seva xicota.\nJohn Knoll i la seva nòvia Jennifer treballaven en una companyia d'efectes especials Lucasfilm i havien viatjat a Bora Bora per a unes vacances després del rodatge de Qui va enganyar a Roger Rabbit.\nAquell record de vacances es convertiria en la primera imatge en color amb la de demostrar el funcionament del producte. John ja coneixia alguns programes que estaven obrint el camí a la manipulació d'imatges, com el Pixar Image Computer, que permetia escanejar i modificar imatges a través d'una màquina que costava "centenars de milers de dòlars", segons recorda. El seu germà Thomas estava en aquells dies a la universitat investigant sobre la creació d'un programari amb una idea semblant. Així que es van posar a treballar-hi junts i van ser dissenyant i desenvolupant el que seria el primer Photoshop.\nL'esmentada fotografia entra llavors en la història. En aquella època, a finals dels 80, hi havia molt poques imatges digitals i necessitaven una per demostrar el potencial del seu producte. A través d'uns col · legues que treballaven a Apple John va poder usar un escàner (que llavors eren màquines no molt comuns) per tenir una imatge pròpia i l'única fotografia que tenia a mà era aquesta foto de la seva dona a Tahití, segons recull The Guardian.\nLa protagonista de la foto recorda la imatge amb afecte: "El meu marit em va proposar matrimoni aquell mateix dia". Ell va decidir batejar aquesta foto com Jennifer in Paradise (Jennifer al paradís): "Era una bona imatge per fer les demos. Una imatge que agrada mirar i amb la que tècnicament es podien fer un munt de coses".


La valentia dels tiradors/as i la passió d'un poble pel foc, principals atractius de la Cordà de Paterna en Fitur | Valencia Extra\nLa valentia dels tiradors/as i la passió d'un poble pel foc, principals atractius de la Cordà de Paterna en Fitur\nEn aquest primer dia de Fitur, han sigut molts els visitants que s’han acostat a l’espai de Paterna dins del estand de València Turisme per a viure en directe i en 360 º l’última Cordà que el municipi va celebrar el passat 28 d’agost.\nAbillats amb les ulleres de realitat virtual i proveïts d’un telèfon mòbil que reproduïa un vídeo panoràmic d’aquest espectacular acte de foc, els assistents han pogut “colar-se” en el carrer Major de Paterna mentre es llançaven 3.000 coets per minut.\nTal com ha explicat l’Alcalde de Paterna, Juan Antonio Sagredo, present en aquesta primera jornada de la fira, “la gent que ho ha vist ha quedat al·lucinada amb la valentia dels homes i dones que cada any ens endinsem en la Cordà per a disparar, en menys de 30 minuts, més de 70.000 coets”.\nEl primer edil, que no ha volgut faltar a aquest retrobament de Paterna amb Fitur després de 8 anys consecutius sense tenir presència, ha destacat que “hem tornat a aquest aparador internacional del turisme amb més ganes que mai de donar a conèixer al món la nostra festa més emblemàtica, una festa que forma part de la nostra identitat, que compta amb un himne propi i que cada any guanya en nombre d’adeptes i de participants”.\n“La Cordà de Paterna representa la passió d’un poble per la pólvora, és un ritual de foc únic i inigualable i, com a tal, ha de ser conegut i reconegut”, ha assenyalat Sagredo en referència a la recent petició que ha realitzat l’Ajuntament de Paterna perquè la festa siga declarada d’interés turístic nacional.


ETAPES HISTÒRIA DE LA FILOSOFIA timeline | Timetoast timelines\nLa filosofia neix a Grècia en el s. VII aC en les colònies gregues d'Àsia Menor com Mileto. El comerç d'aquestes ciutats amb l'orient feien que diferents versions explicatòries xoquessin entre si. Qüestions com la creació de l'univers o l'aparició del ésser humà eren explicades de forma mitològica. Davant d'aquest fet es va buscar un altre via per donar una resposta, aquesta va ser la raó.\nBuscant explicacions raonables per a respondre a les distintes qüestions, fent-se així el pas del mite al logos i donant origen a la filosofia. Trencava amb el pensament grec les estructures pròpies del pensament mític i el va substituir per la lògica donant lloc a la filosofia i el pensament, ja que tots dos són discursos racionals.\nLa Filosofia Antiga és el període de la història de la filosofia occidental que correspon a l'Edat Antiga. Va començar al 600 aC amb Tales de Mileto, i es va acabar al segle VI dC. Els filòsofs de l'antiguitat es divideixen en dos grups, els anteriors a Sòcrates, anomenats "presocràtics", coneguts per fer "el pas del mite al logos".\nPlató, alumne de Sòcrates, i Aristòtil, alumne de Plató, se'n van convertir en dos dels filòsofs més importants, coneguts com els "socràtics majors".\nESCOLA DE JÒNIA\nL'Escola de Jònia va ser fundada al segle VI aC per Tales de Mileto i es caracteritza per substituir l'explicació mitològica del món, per explicacions racionals basades en l'observació i en l'experiència. Això va suposar el naixement de la filosofia científica.\nL'Escola Pitagòrica fundada per Pitàgores, és considerada una secta, primacia de l'ànima sobre el cos, on l'ànima esta tancada. Buscaven una explicació de les coses materials i elaboraven moltes teories matemàtiques, sent els descobridors dels nombres irracionals que van mantenir en secret fins que van ser revelats per Hipaso de Metaponto.\nLa Filosofia Medieval és la filosofia que es va desenvolupar en Europa i Orient Mitjà durant el que avui es diu edat mitjana, que s'estén des de la caiguda de l'Imperi Romà fins al Renaixement. Segons la "Stanford Encyclopedia of Philosophy" descriu la filosofia medieval com la combinació de la "filosofia pagana amb la nova religió cristiana" i "una varietat d'aromes de l'herència intel·lectual jueva i islàmica". Algunes doctrines van ser difícils de combinar com la reencarnació i la trinitat.\nPlató va ser un filòsof d'immensa influència en l'Antiga Grècia. És conegut com socràtic major. Va desenvolupar un sistema anomenat "platonisme" i l'Acadèmia d'Atenes. Va ser seguidor de Sòcrates i mestre d'Aritòtil. El seu treball més important va ser "La República, on comenta la seva visió d'un estat ideal.\nDesprés de la mort de Jesús, els seus deixebles mantenen una activitat d'evangelització per quasi 300 anys. Tornant-se el cristianisme en la religió oficial de l'Imperi Romà. L'impacte d'aquesta religió en la filosofia occidental va tindre dos grans efectes, va reduir l'interès per la filosofia i la filosofia va passar a ser "serva" de la teologia, sent les conjectures paganes oposades als dogmes de fe rebutjades.\nEtapes de la filosofia medieval\nLa patrística és l'etapa on es va articular la filosofia amb el dogma cristià. Un dels màxims representants va ser Sant Agustí, va desenvolupar un corrent que es coneix com a neoplatonisme, i que és la interpretació de Plató sota l'òptica cristiana. L'escolàstica és on s'explica la revelació cristiana a través de la raó. Sorgeix com a conseqüència la creació de les primeres universitats i la necessitat d'aplicar el mètode científic aristotèlic per a donar una resposta als problemes religiosos.\nLa Filosofia Moderna se'n va desenvolupar durant l'Edat Moderna i asociada amb la modernitat. Durant els segles VXII i XVIII, les figures importants en filosofia de ment, epistemologia i metafísica es podien dividir en dos grans grups. El racionaisme amb René Descartes, i l'empirisme amb David HUme i John Locke. Immanuel Kant va establir un sistema filosofic que pretenia reconciliar el racionalisme amb l'empirisme.\nCaracterístiques Filosofia Moderna\nLa Filosofia Moderna suposa una autèntica revolució en la concepció dels ésser humà i el món. Déu era el centre de l'univers, que és el que coneixem com Antropocentrisme, però el pensament modern el despulla. La preocupació del filòsof modern és el coneixement, i és distingeixen tres corrents, el racionalisme, l'empirisme i l'idealisme.\nNou concepte de la veritat\nN'hi ha un nou concepte de la veritat. La veritat no està fora, com es creia i la filosofia es comença a preocupar per la qüestió del que és real. El subjecte, és ara la garantia de la veritat, perquè la veritat, es troba dins de la ment, i per això, només a ell li correspon conèixer-la.\nRené Descartes va ser un filòsof, matemàtic i físic francès considerat el pare de la geometria analítica i la filosofia moderna, així doncs és un dels protagonistes de la revolució científica.\nEn la seva teologia, insisteix en la llibertat absoluta de l'acte de creació de Déu. Descartes va afirmar el dualisme substancial entre l'ànima i el cos trencant amb la tradició aristotèlica. La seva declaració filosòfica més coneguda és "Pienso, luego existo".\nL'estètica com a disciplina filosòfica s'encarrega d'estudiar i teoritzar sobre l'art i les seves característiques de manera general. Encara que el termini va sorgir a mitjans del segle XVII, aquest tipus de reflexions ja anaven existint antigament.\nJohn Locke va ser un filòsof i metge anglès considerat com un dels més influents pensadors de l'empirisme, conegut com el "Pare del Liberalisme Clàssic". Va realitzar una contribució a la teoria del contracte social. El seu treball va afectar en gran part al desenvolupament de l'epistemologia i la filosofia política.\nLa teoria de la ment de John Locke\nLa teoria de la ment de Locke és freqüentment citada com l'origen de les concepcions modernes de la identitat i del jo. Locke va ser el primer a definir el jo com una continuïtat de la consciència. Va postular que, en néixer, la ment era una pissarra en blanc. Al contrari de la cartesiana que sostenia que naixem sense idees innates i que el coneixement es determina per l'experiència derivada de la percepció sensorial.\nL'utilitarisme és una filosofia construïda per Jeremy Bentham, que diu que la millor acció és la que produeix la felicitat més gran i benestar al número més gran d'individus involucrats i maximitza la utilitat.\nLa "utilitat" es defineix en terminis de benestar dels éssers humans. Bentham la va descriure com la suma de tot plaer que resulta d'una acció, menys el sofriment de qualsevol persona involucrada en l'acció.\nDavid Hume va ser un filòsof, historiador i economista escosses. És conegut pel seu sistema filosòfic altament influent en l'empirisme, escepticisme i naturalisme. Hume se'n va esforçar per crear una ciència naturalista de l'home que examinaria la base psicològica de la naturalesa humana. Hume va argumentar en contra de les idees innates, postulant que tot el coneixement humà es deriva únicament per l'experiència.\nImmanuel Kant va ser un filòsof i científic prussià de la il·lustració. Va ser el primer i més important representant del criticisme i precursor de l'idealisme alemany. Kant distingeix tres preguntes filosòfiques a les quals dedica les seves obres capitals. Kant acceptava que si bé el nostre coneixement comença amb l'experiència, no tot provenia d'ella, donant a entendre que la raó juga un paper important.\nJohn Stuart Mill va ser un filòsof, polític i economista britànic, representant de l'escola econòmica clàssica i teòric de l'utilitarisme. Va ser un defensor de l'utilitarisme, una teoria ètica en la qual es promou produir la "major felicitat al número més gran". Stuart Mill és un dels pensadors més influents en el liberalisme clàssic, Anomenat "el filòsof de parla anglesa més influent del segle XIX".\nFriedrich Nietzsche va ser un filòsof alemany del segle XIX, considerat un dels filòsofs més importants de la filosofia occidental, la seva obra ha exercit una profunda influència tant en la història com en la cultura occidental. També és considerat un dels tres "mestres de la sospita". Nietzsche va fer una crítica de la cultura, la religió i la filosofia occidental mitjançant la genealogia dels conceptes que les integren, basats en l'anàlisi de les actituds morals cap a la vida.\nLa Filosofia Contemporània és el període actual de la història de la filosofia. Per extensió, s'anomena també amb aquest nom a la filosofia produïda per filòsofs que encara estan vius.\nEn aquest període la majoria dels filòsofs més importants van treballar des de les universitats especialment en la segona meitat del segle. Alguns dels temes més discutits van ser la relació entre el llenguatge i la filosofia. Els principals exponents d'aquest gir van ser Martin Heidegger i Ludwig Wittgenstein.\nXavier Bichat va ser un dels principals defensors del vitalisme. El vitalisme és una teoria protocientífica segons la qual els organismes es caracteritzaven per posseir una força o impuls vital que les diferenciava de forma fonamental de les coses inanimades i no està s'ometa a les lleis fisioquímiques generals.


L'èxit de vendes que ha suposat la primera part de la trilogia del Baztan amb 'El guardià invisible', creada per l'escriptora debutant nascuda a Sant Sebastià, Dolores Redondo, fa que el segon lliurament sigui cridat a ser també una bona recomanació de lectura. La fusió de novel.la negra amb alguns aspectes de la tradició dels mites ancestrals navarresos ha donat un resultat notablement acceptat per un bon grapat de milers de lectors.\nSi a la primera novel.la de la trilogia, el personatge mític del basajuan, un gegant que és el protector dels ramats, hi té un paper simbòlic molt important, ara ens trobem amb un altre d'aquests personatges gegants mitològics, el Tarttalo, un cíclop de dimensions i força enorme que devorava a les seves víctimes i deixava els ossos a les entrades de les coves per advertiment dels que passaven pels seus dominis. L'enllaç entre les dues figures mitològiques i entre les dues novel.les el trobem en el padastre d'una de les víctimes del 'Guardià invisible' a la que va violar i matar. Ara el retrobem en el judici i a partir d'aquí s'iniia l'acció del 'Llegat dels ossos'. Ho publicat l'editorial Columna en català, hi disposa d'un total de 608 pàgines. També disponible en castellà a través de l'editorial Destino.\nUn any després de resoldre els crims que van aterrar Baztán, la inspectora Salazar, embarassada, assisteix al judici contra Jason Medina, acusat de violar, mutilar i matar a la filla adolescent de la seva dona imitant els assassinats del cas Basajuan. El judici es cancel.la quan l'acusat apareix mort amb una nota dirigida a Amaia, un missatge curt i inquietant: Tarttalo. Una sola paraula que retornarà a la cap d'homicidis i al seu equip a Elizondo per buscar la veritat. Una veritat sinistre i forca. En resum, en aquest segon lliurament de la trilogia, hi podrem llegir més emoció, tensió i més revelacions.\nDolores Redondo Meira, nascuda a Sant Sebastià l'any 1969, va estudiar Dret i durant alguns anys va treballar en el negoci de la restauració. Va començar escrivint històries curtes i contes infantils. L'any 2009 va publicar 'Els privilegis de l'àngel', la seva primera novel.la. A principis del 2013 va publicar el primer volum de la trilogia del Baztán. Fins ara s'han venut més de cent mil exemplars d'aquest primer lliurament, 10 reedicions i els drets venuts a 17 paisos per a la seva publicació internacional.\nFont/enllaç: Editorial Columna / pàgina web oficial de l'escriptora Dolores Redondo\nArticle/post 991 - Vols llegir? - Ràdio Nova\n2013 bibliobloc biblioteca Columna Dolores Redondo novel.la negra ràdio nova Sant Sebastià tardor 2013 Vilanova del Camí


L’Ajuntament decreta els serveis públics essencials per garantir el funcionament de la ciutat i l’atenció a la ciutadania - BCN-Notícies.cat\nPosted By: Redacció 15 març 2020\nServeis de neteja, mobilitat, Guàrdia Urbana, Bombers, transports de mercaderies i atenció a les persones, entre d’altres, han elaborat plans de contingència especials.\nPer reforçar la prevenció i accelerar la lluita contra la COVID-19, des d’aquest diumenge romandran tancats 148 parcs i jardins de la ciutat, els punts verds i el servei de recollida de mobles i trastos vells.\nL’Ajuntament de Barcelona ha definit a través d’un decret signat per l’alcaldessa Ada Colau el conjunt de serveis públics essencials que es mantindran operatius per donar servei a la ciutadania durant els propers dies arran de la situació generada per la COVID-19. Això representa que al voltant de 6.700 de les 15.100 persones que integren el personal municipal es mantindran plenament operatives, un 44% del total. Per fer-ho possible, el consistori ha elaborat diferents plans de contingència que impliquen el conjunt de gerències municipals i manté reunions permanents per fer-los efectius i garantir la seva operativitat durant tots els dies que sigui necessari. Igualment, i un cop ha estat declarat formalment l’estat d’alarma per part del govern de l’Estat, recorda als empleats públics la necessitat que restin amatents per donar resposta a cadascuna de les situacions que es puguin produir.\nEl conjunt de serveis que l’Ajuntament de Barcelona considera essencials per al funcionament de la ciutat, alguns dels quals no depenen únicament de les competències municipals i que es mantenen en coordinació amb l’Estat, la Generalitat de Catalunya i amb el sector privat, són:\n– Serveis de neteja i recollida de residus.\n– Serveis de mobilitat i manteniment i gestió d’infraestructures.\n– Guàrdia Urbana de Barcelona.\n– Serveis de Prevenció, Extinció d’Incendis i Salvament, juntament amb Protecció Civil.\n– Transports públics. Tot i així, a partir de les mesures preses per les administracions i les recomanacions fetes a la ciutadania, els transports públics de Barcelona han experimentat reduccions de passatge que se situen a l’entorn d’un 60% sobre el que és habitual. Igualment, donant compliment al Reial Decret Llei del Govern de l’Estat i en coordinació amb l’Autoritat del Transport Metropolità (ATM), Transports Metropolitans de Barcelona (TMB) adaptarà la seva oferta de metro i autobús.\n– Tots els serveis relacionats amb el sistema sanitari com són hospitals, centres d’atenció primària, farmàcies i transport sanitari.\n– Les Gerències de Districte, tot i que les seves respectives seus romandran tancades al públic.\n– Els serveis d’informació i comunicació de Barcelona, així com el telèfon públic i gratuït 010 per donar informació actualitzada sobre els diferents serveis municipals. També Betevé com a mitjà d’informació públic.\n– Serveis bàsics de l’Institut Municipal de Serveis Socials (IMSS).\n– Subministrament elèctric, d’aigua i de gas, a banda de les telecomunicacions.\n– Subministrament de combustible i benzineres.\n– Serveis bancaris, estancs i perruqueries.\n– Mercabarna i l’Institut Municipal de Mercats, juntament amb tota la cadena d’abastiment alimentari.\n– El transport de mercaderies, que ha flexibilitat l’hora de càrrega i descàrrega.\n– Cementiris i Serveis Funeraris.\n– Serveis penitenciaris.\n– Ambaixades i consolats.\n– Fiscalia, jutjats penals, de guàrdia, civils i mercantils.\n– Registre Civil, Mercantil i de la Propietat.\nDes d’aquest diumenge 15 de març, també com a mesura excepcional i amb l’objectiu compartit de limitar la propagació de la COVID-19, romandran tancats 148 parcs i jardins de la ciutat. A partir d’aquest dilluns s’hi sumaran igualment les fonts ornamentals i restaran tancats també els 27 punts verds de barri de tota la ciutat així com els punts verds de zona. També se suspèn el servei de punts verds mòbils i el servei de recollida de mobles i trastos vells a tota la ciutat.\nPel que fa als serveis de neteja i recollida de residus, es garanteix el servei a tota la ciutat els pròxims dies, modificant les dinàmiques dels equips per adaptar-les a la situació, amb un sistema de torns que permet assegurar el servei durant tot el temps que durin les mesures específiques i sobretot per protegir les treballadores i els treballadors amb l’aplicació de totes les recomanacions preventives de les autoritats sanitàries. El servei de recollida de residus està garantit arreu així com el servei de neteja de carrers, on hi haurà un equip de 625 persones cada dia per mantenir la neteja de la ciutat. Es prioritzaran les zones amb recollida de residus sense contenidors, el buidat de les papereres, la neteja dels voltants dels contenidors i la neteja a l’entorn d’hospitals i centres sanitaris. Sobre la resta de serveis urbans, es garanteixen les actuacions de control i reparació de clavegueram, l’enllumenat, la gestió d’incidències a l’arbrat i també el manteniment bàsic del verd.\nEn relació a les obres públiques, tal com recull el Decret d’Alcaldia i amb l’objectiu de disminuir l’activitat de la ciutat, s’ha decidit suspendre-les durant el període de vigència de la declaració d’alarma, sense perjudici de la continuïtat de tots aquells treballs que siguin necessaris per mantenir les condicions de seguretat de les persones, els materials i l’espai públic.\nDe forma excepcional sí que s’autoritzarà la continuïtat d’aquelles obres que puguin ser considerades essencials i que la seva suspensió comportaria perjudicis de molt difícil reparació. A més a més, cada gerència determinarà els contractes de serveis que, pel seu caràcter, s’hagin de continuar prestant.\nPel que fa estricament als serveis socials considerats bàsics, l’Ajuntament de Barcelona ha fixat que està en disposició de garantir els següents operatius:\n– El ple funcionament ininterromput durant 24 hores al dia del Centre d’Urgències i Emergències Socials de Barcelona (CUESB), que es reforçarà amb 8 persones més. La garantia de l’atenció bàsica d’emergències socials implica que s’habilitaran diferents punts que es distribuiran de manera equilibrada per la ciutat. Igualment, el CUESB estarà disponible per activar àpats a domicilis per a persones vulnerables en cas que sigui necessari.\n– Els Centres de Serveis Socials concentraran la seva atenció en nou equipaments, en un dimensionament similar al que és habitual durant els mesos d’agost. El personal anirà canviant per torns setmanals i d’aquesta manera s’assegurarà el funcionament permanent dels serveis. L’operatiu no contempla activar cap professional que tingui dificultats respiratòries, estigui immunodeprimit o que estigui embarassada.\n– Pel que fa a l’alimentació de les persones vulnerables, es continuaran servint diàriament 1.200 àpats a domicili, mentre que els prop de 1.000 àpats en companyia es donaran per recollir, en modalitat no presencial. Aquest servei també estarà en disposició d’atendre persones vulnerables confinades per ordre sanitària, en cas que així ho activi el CUESB. Addicionalment, i sota el paraigües del Consorci d’Educació de Barcelona i en coordinació amb la Generalitat de Catalunya, es garantirà l’alimentació dels 30.000 infants usuaris de beques menjador malgrat el tancament d’escoles a partir d’una targeta moneder que podran utilitzar en qualsevol establiment d’alimentació. El mateix es farà en el cas dels 3.000 infants de 0 a 3 anys de les escoles bressol municipals. Pel que fa al conjunt de menjadors socials que hi ha a la ciutat, continuaran igualment en servei, i en cas que hi hagi algun cas positiu per COVID-19 oferiran el menjar en carmanyola.\n– En relació a les persones sensellar, continuaran operatius els tres centres de primera acollida (CPA), els altres centres residencials que hi ha a la ciutat, els diferents serveis d’higiene i les més de 2.000 places en centres que gestionen entitats i en modalitats com el programa ‘Primer la Llar’. Totes elles funcionaran amb protocols preparats per haver de fer front a una situació de contagi per COVID-19. De fet, s’ha decidit la finalització de l’Operació Fred dues setmanes abans del que estava inicialment previst, per indicació de l’Agència de Salut Pública de Barcelona (ASPB), després de detectar que dues treballadores del servei estan sent investigades per possible cas positiu del nou coronavirus. D’aquesta manera s’assegura la plena operativitat del CUESB. L’Operació Fred ha ofert uns 8.500 serveis de pernocta a 697 persones diferents des del passat mes de desembre. Tot i així, hi ha previstes alternatives en cas que calgui activar l’aïllament preventiu d’alguna persona sensellar en altres equipaments de la ciutat.\n– El Servei d’Ajuda a Domicili (SAD), que atén a 24.000 persones usuàries, seguirà operatiu, tot i que l’Ajuntament pararà especial atenció a les 3.000 d’aquestes persones que no disposen de xarxa familiar i que tenen en aquest servei l’única atenció de cura que reben. Les treballadores del SAD tindran garantit que podran atendre seguint les instruccions de protecció establertes per les autoritats sanitàries.\n– El Servei Municipal de Teleassistència ha estat reforçat i farà un seguiment actiu de les 100.000 persones usuàries amb una campanya d’informació específica sobre la COVID-19.\n– Es manté igualment el servei d’assistents personals a domicili per a persones amb pluridiscapacitat i en situació de gran dependència.\n– Pel que fa a les dones víctimes de violència masclista, es mantindrà també l’atenció d’urgència, el seguiment de les dones que estan allotjades per l’Ajuntament i les ajudes econòmica d’urgència previstes.\nL’Ajuntament de Barcelona ja va activar el passat divendres 13 de març el Pla Bàsic de Protecció Municipal en fase d’alerta i va elevar a fase d’emergència el Pla Específic Municipal per a Risc Sanitari. La decisió es va prendre durant la reunió diària que celebra el comitè de coordinació i seguiment que es va constituir el passat 26 de febrer per avaluar la situació de la ciutat en relació a l’evolució de la COVID-19 a la ciutat. Igualment, i en el marc de l’activació dels respectius plans, els serveis centrals que vetllen per al desplegament dels respectius plans municipals ja han estat doblats per tal de garantir en qualsevol moment la seva operativitat.\nEl consistori va comunicar igualment durant la setmana passada el tancament preventiu de més de 400 equipaments de titularitat municipal amb l’objectiu de limitar la progressió de la malaltia. La decisió, presa per la necessitat de preservar les persones amb més risc (gent gran i persones amb malalties cròniques) i també per facilitar la feina del sistema social i sanitari, implica el tancament inicial durant 15 dies d’aquells centres i equipaments que es consideren no essencials. Això implica el tancament de 101 escoles bressol municipals, 58 casals de gent gran, 52 centres cívics, 40 casals de barri, 40 biblioteques, 5 escoles de música municipals, un conservatori de música, 48 casals infantils i ludoteques, 16 espais joves i més d’un centenar d’instal·lacions esportives com pavellons poliesportius, pistes o centres municipals. Igualment, s’ha decretat el tancament dels parcs i jardins de la ciutat. Aquestes centres, en qualsevol cas, queden a disposició de l’Ajuntament de Barcelona en cas que sigui necessari reobrir-los per atendre alguna situació d’emergència que es pugui produir.\nHores d’ara, juntament amb l’Agència de Salut Pública de Barcelona (ASPB), s’han detectat sis casos positius per COVID-19 entre la plantilla municipal: una treballadora d’una escola bressol municipal, dues persones de l’àrea d’Ecologia Urbana, dues més de l’àrea econòmica i una de l’àrea jurídica. Això ha portat a l’aïllament preventiu d’unes 167 persones, entre elles l’alcaldessa Ada Colau i els regidors i regidores Jaume Collboni, Janet Sanz, Jordi Martí, Rosa Alarcón i Montse Ballarín.


L’Observatori del Tercer Sector és un centre de recerca especialitzat en el tercer sector, sense ànim de lucre i independent. Té per finalitat aprofundir i incrementar el coneixement sobre el món no lucratiu, treballar per a la seva visibilitat i la millora del funcionament de les organitzacions no lucratives. La generació de coneixement va més enllà de l’estudi demoscòpic tradicional. Les recerques elaborades per l’Observatori cerquen la implicació de les organitzacions participants i es plategen des dels valors del sector. La recerca-acció és una metodologia cabdal per potenciar el nostre valor d'aportació, transformem la informació en coneixement i la posem al servei de les entitats a través d'actes, jornades, formacions i acompanyaments.\nRealitzem tot un seguit d’activitats en complicitat amb les organitzacions no lucratives.\nLa generació de coneixement és el punt de partida, i per això, la recerca és la nostra principal activitat missional. L'Observatori ha desenvolupat les recerques de referència sobre el tercer sector al nostre entorn, moltes d'elles són referent en l'àmbit internacional\nPer transmetre el coneixement generat, i transformar-lo en eina de millora, es porten a terme diferents activitats formatives (seminaris presencials i virtuals, tallers, etc.)\nTreballem en contacte amb les entitats per la posada en pràctica de les claus de millora organitzativa. Allà on les eines formatives no són suficients, acompanyem les entitats en els seus processos de millora\nLa publicació és el resultat directe de la recerca. A través d'aquestes es difon el coneixement i les reflexions sobre els temes claus del tercer sector. Les nostres publicacions estan disponibles al web per a la seva descarrega gratuïta\nPer aportar el màxim de ressò i fer visible al conjunt de la societat l’activitat que desenvolupa el món no lucratiu, participen en actes nacionals i internacionals. La divulgació dels temes clau del Tercer Sector és essencial\nTreballem per enfortir el tercer sector, perquè creiem que és un agent clau per a la transformació de la societat\nTreballem amb el tercer sector, des del tercer sector, amb la participació i complicitat de les organitzacions\nIndependents per garantir la qualitat i l’opinió\nTreballem per aconseguir la màxima competència professional, oferint resultats útils amb qualitat i impacte\nAssumim el compromís de treballar en col·laboració tot generant relacions de confiança\nSom una organització oberta i transparent. Compartim el coneixement generat amb universitats i centres de recerca.


Ginecologia del Vall d'Hebron participa en un pla de recuperació intensificada en cirurgia abdominal\nPublicat 7/2/2019 12:09:35CET\nEl Servei de Ginecologia de l'Hospital Vall d'Hebron de Barcelona és l'únic de l'Estat d'aquesta especialitat que participa en el Pla d'Implementació Nacional de la Via RICA (IMPRICA), desenvolupat pel Grup Español de Rehabilitació Multimodal (GERM).\nEls 29 hospitals que participen en aquest pla estatal ho fan a través d'altres especialitats quirúrgiques, sobretot cirurgia digestiva, ha informat aquest dijous Vall d'Hebron en un comunicat.\nLa Unitat de Ginecologia Oncològica i Patologia del Tracte Genital Inferior del Servei de Ginecologia del Vall d'Hebron va implementar el 2017 la via clínica de recuperació intensificada en cirurgia abdominal (RICA) per a l'abordatge de la cirurgia de càncer d'ovari.\nLa implantació d'aquesta via comporta una visió global del procés assistencial des del diagnòstic fins a l'alta hospitalària i dota els professionals d'una sèrie d'estratègies que s'apliquen durant el preoperatori, la intervenció i el postoperatori amb l'objectiu de reduir el temps d'ingrés al centre, disminuir l'estrès, afavorir-ne la recuperació i minimitzar les complicacions de la cirurgia.\nAquest protocol de recuperació intensificada es va validar en un assaig clínic pioner a nivell mundial liderat pel Vall d'Hebron, del qual se'n van avançar dades el 2017 i durant els propers mesos es presentaran els resultats definitius.


5 raons per seguir llegint (Àlex Terés)\n5 raons per seguir llegint\nAvui, amb estudis no menys curiosos i suposadament seriosos sobre infidelitats i altres coses de la vida que ningú es creu però que tothom llegeix\n3 min. 07/02/2015 23:46\nS’han posat de moda. Llistats de raons per saber si ets d’una manera o altra, o si ets dels que els agrada tal cosa o no. No hi ha dia que no me n’arribi algun. La veritat és que en ocasions tenen certa gràcia. Solen ser curiosos. No sempre. En general, això si, ajuden a desconnectar una mica. Fa uns dies en aquesta mateixa secció us parlava d’un llistat d’estudis singulars sobre longevitat. Seguiré la sèrie. Avui, amb estudis no menys curiosos i suposadament seriosos sobre infidelitats i altres coses de la vida que ningú es creu però que tothom llegeix.\nEl primer, un estudi de la Universitat d’Oxford assegura que les persones amb els dits índex i anular de similar llargada solen ser menys infidels, mentre que les que els tenen asimètrics acostumen a enganyar més la parella. L’explicació –diu aquest treball de recerca-, el nivell de testosterona absorbida durant els individus en la gestació, que es tradueix en major desig sexual i promiscuïtat.\nEn una línia similar, diu un estudi de la Universitat Estatal de Florida que les persones insegures són més propenses a ser infidels. Per què? Perquè aquells que són insegurs tenen necessitat d’estar sempre prop de la parella i això provoca l’efecte contrari al desitjat. En canvi, diu el mateix informe, els que se senten segurs en la relació tenen menys risc que els facin el salt.\nEn tercer lloc una investigació de la London School of Economics. Revela que les dones tenen major probabilitat de beure alcohol com més alt és el seu nivell educatiu. L’explicació, que les dones amb estudis universitaris solen endarrerir la maternitat per prosperar professionalment. Això les porta a tenir una vida social més activa o a treballar en ambients dominats per homes amb una cultura del beure més tolerada i on la desinhibició és més gran.\nUn altre d’alcohol i seducció. Un estudi de la Universitat de Glasgow assegura que com més bevem, més atractius ens veiem i més atractives trobem les persones que ens envolten. Aquesta conclusió, que els britànics anomenen “les ulleres de la cervesa”, respon a què solen ser més atractives les persones amb el rostre simètric. I resulta que l’alcohol ajuda a què la percepció d’asimetries facials es relaxi i tothom sembli més ben plantat.\nPer acabar, el que diu que les relacions sexuals entre companys de feina augmenta fins a un 65% la productivitat. L’explicació, tenir un ‘affaire’ a l’oficina fa que els treballadors siguin més creatius, més imaginatius i transmetin més bon humor. Aquest estudi, publicat a la premsa italiana, no està avalat per cap universitat. I a més contradiu una dita popular.


Sal iodada | Consumer\nEl consum diari d'aquesta sal evita trastorns com el goll en nens i adults\nRetard mental, sordomudez, augment del nombre d’avortaments i de les malformacions congènites, nanisme, hipotiroïdisme i goll són trastorns que podrien evitar-se amb el consum diari de sal iodada. Malgrat això, i segons dades de l’Organització Mundial de la Salut (OMS), més de 2.200 milions de persones en el món, entre les quals es troba un percentatge elevat d’espanyols, estan en situació de risc per no incloure en les seves dietes la quantitat de iode necessària.\nEl iode és un nutrient molt estès en l’aigua de mar, en el sòl i en les roques. Es troba en peixos, mariscos i certs vegetals. En medicina és molt important perquè està present en una hormona de la glàndula tiroides que afecta el control del creixement i a altres funcions metabòliques. La seva mancada pot, per tant, impedir el desenvolupament del creixement i produir malalties com el goll. Precisament, en les zones on hi ha manca d’aquest element, el canvi en la cuina de sal comuna per sal iodada serveix per a compensar el dèficit, alguna cosa que, econòmicament, resulta molt assequible.\nLa falta de iode té les seves manifestacions des de l’etapa fetal fins a l’edat adulta. Es tracta d’un element “imprescindible” sobretot durant la primera etapa de l’embaràs, segons Elías Delgado, doctor de l’Hospital Central d’Astúries, que coordina, al costat de Francisco Cadórniga, el Grup de Treball de Trastorns per Dèficit de Iode de la Societat Espanyola d’Endocrinologia i Nutrició (SEEN), ja que la seva ingesta farà que la dona tingui en la sang les suficients hormones tiroidals, que permetran l’adequat desenvolupament del sistema nerviós central del fetus.\nLa dieta normal espanyola no conté, no obstant això, la quantitat de iode necessària perquè les dones ho aportin al fetus (l’OMS recomana una ingesta diària d’uns 250 micrograms). Aquest fet pot provocar, entre altres complicacions, una reducció aproximada de 15 punts en el coeficient intel·lectual del nen respecte a la mitjana (100 punts), la qual cosa tindrà una greu repercussió en el seu desenvolupament.\nA més, la falta de iode en el fetus s’associa amb una major incidència d’avortaments espontanis, anomalies congènites, mortalitat perinatal, deficiència mental, sordomudez i cretinisme (malaltia que es caracteritza per retard físic i mental).\nVes a la pàgina següent: Trastorns que comporta el seu dèficit »\nespecial ingesta-ca iode malalties prevención-ca propiedades-ca sal yodada


Oltra: “La remodelació del Consell busca guanyar temps davant les protestes pel desastre de sanitat i benestar social” – Compromís\nPublicat el 8 de Desembre de 2012 en Sanitat i Benestar\nLa portaveu adjunta de Compromís, Mónica Oltra, ha assegurat hui que el President de la Generalitat, Alberto Fabra, amb la remodelació de govern “busca guanyar temps, ja que és un canvi de govern centrat en els consellers contra les cordes, el de sanitat i el de benestar social”.\n“Són uns relleus realitzats únicament per fer callar la protesta generalitzada, en sanitat, dels farmacèutics que no cobren, dels pacients que reclamen que els nous hospitals de Llíria o Gandia s’òbriguen i no estiguen tapiats, dels pensionistes que han de pagar per avançat els medicaments, dels usuaris de la sanitat pública que veuen com s’està desmantellant a poc a poc el servei del qual depèn la seua salut”.\n“I en benestar social el mateix, -ha afegit Oltra- volen acabar amb la protesta dels discapacitats que estan demanant que se’ls pague, dels col·lectius vulnerables que estan en pitjors condicions i necessiten la renda social, que necessiten més que mai el suport de la conselleria i estan en peu de guerra pels impagaments”.\nPer a la diputada de Compromís “el President Fabra, amb estos canvis, no està mirant per l’interés general, està mirant per l’interés partidista d’una formació política que està contra les cordes per la seua mala gestió i per no saber reivindicar davant el govern central els diners que ens pertoquen”.\n“Esta remodelació de govern no obeeix a la recerca d’una millora en la gestió de govern sinó que simplement és una manera de guanyar temps dient-li als col·lectius afectats per les nefastes polítiques del PP que han d’esperar a què els nous consellers es fiquen al dia, una pura tàctica per a vore si de moment poden fer callar la protesta”.\nPer a Oltra “la solució als problemes no és canviar un conseller per altre, és canviar un govern sencer per altre, perquè el PP ha donat ja mostres de la incapacitat i la incompetència més absoluta”.\nOltra - canvis consellers sanitat i benestar\ncanvi govern oltra


Una persona sense diabetis té un HbA1c entre 4% i 6%. En general, les recomanacions de les societats científiques recomanen mantenir el valor per sota de 7%, sempre que no suposi un risc de tenir nivells baixos de sucre a la sang (hipoglucèmia).\nQuin ha de ser el valor d'A1c? El professional de la salut li orientarà sobre quin ha de ser el seu objectiu d'A1c.\nQuè passa si els valors de l'A1c són superiors als que m'ha recomanat el meu equip de salut? Com més alt sigui el nivell d' A1c, major és el risc de desenvolupar complicacions que afectin els vasos sanguinis i que provoquin problemes de circulació. D'igual manera, es poden veure afectats els ronyons i els ulls, així com a una pèrdua de sensibilitat en les extremitats inferiors (neuropatia). Si es mantenen els nivells de glucosa a la sang i l'A1c es troba al rang recomanat, es reduiran en gran mesura les complicacions cròniques.


Increïble! LA UMH crea un robot que pot fer PCR\nLa Universitat Miguel Hernández presenta un robot capaç de prendre mostres per a fer PCR\nL'ús del robot també està destinat a contrarestar l'alt risc de transmissió del virus al personal que duu a terme la faena de fer els tests PCR\ndimecres, 23 de desembre 2020 - 13:50h\nEl robot és capaç de prendre les mostres | Europa Press\nEl professor de la Universitat Miguel Hernández (UMH) d'Elx, en el Baix Vinalopó (Alacant), Nicolás García Aracil ha presentat este dimarts els avanços en la creació d'un braç robòtic capaç de prendre mostres de persones per a fer test de PCR.\nL'ús del robot també està destinat a contrarestar l'alt risc de transmissió del virus al personal que duu a terme la faena de fer els tests PCR, tant en interiors com en exteriors. Davant d'esta problemàtica, els investigadors de la UMH van rebre finançament de la Generalitat en el mes de maig per a crear un sistema robotitzat d'extracció de mostres que substituïsca al personal sanitari.\nEl rector de la UMH, Juan José Ruiz, i la consellera d'Innovació, Universitats, Ciència i Societat Digital, Carolina Pascual han assistit este dimarts a la demostració d'este prototip robòtic que ha creat la institució acadèmica per a la detecció del coronavirus, informa la universitat en un comunicat.\nEl robot possibilita als sanitaris a centrar-se en el procés de vacunació\nL'investigador responsable d'este projecte és García Aracil, catedràtic de l'àrea d'enginyeria de sistemes i automàtica i investigador de l'Institut de Bioingeniería. Segons ell, l'ús estés d'este robot permetria que els sanitaris se centraren primordialment en el procés de vacunació a la població, que és un dels reptes més immediats i importants als que s'enfronta la societat a escala mundial.\nDurant la demostració s'ha dut a terme una presa de mostra per a PCR per frotis nasofaringi totalment automatitzada. El subjecte ha estat assegut enfront del robot, que és hermètic i desinfecta els elements del seu interior a través de llum ultraviolada sense risc per a la salut de les persones.\nEl robot detecta el final del conducte i fa dos o tres moviments giratoris, com establixen els protocols sanitaris. Posteriorment, extrau l'hisop, el talla i l'emmagatzema amb ajuda del robot porticat a una temperatura de dos a huit graus. Al final s'allibera el cap del subjecte i es desinfecten tots els elements de manera automàtica.\n"Repartiran 2.600.000 mascaretes per a col·lectius valencians de població vulnerable" "Les farmàcies valencianes s'oferixen per a administrar la vacuna enfront del Covid-19"


El Govern aprova els estatuts de l'Institut Català de la Salut que en determinen el seu funcionament intern - Sala de premsa. Generalitat de Catalunya\nEl Govern aprova els estatuts de l'Institut Català de la Salut que en determinen el seu funcionament intern\nquery_builder 3 febrer 2009 13:42\nPreveu que els centres de salut gaudeixin d’autonomia de gestió\nEl document és un pas més en el desenvolupament de la Llei de l’Institut Català de la Salut (ICS) aprovada el juliol de 2007\nEl Govern ha aprovat avui els nous estatuts de l’Institut Català de la Salut (ICS), amb els quals aquest organisme fa un pas més com a empresa pública. El nou reglament marca el funcionament intern de l’empresa tal i com estableix la Llei de l’Institut, aprovada el juliol del 2007.\nEls estatuts desenvolupen els òrgans de govern, de gestió i de direcció de la institució. Segons el nou reglament, l’estructura orgànica de l’ICS es fonamenta en el Consell d’Administració i la figura del director gerent. El Consell d’Administració és l’òrgan superior de govern i de direcció de l’ICS i s’encarrega de portar a terme la planificació estratègica dels mitjans que són adscrits a aquesta entitat, en dirigeix les actuacions i n’exerceix el control de la seva gestió. Un dels encàrrecs del Consell serà l’aprovació d’un codi de bon govern que ha d’orientar l’actuació dels membres dels òrgans de govern i de direcció i òrgans de gestió de l’ICS.\nLa Comissió Executiva, formada per un màxim de vuit membres del Consell, actua com a òrgan permanent de govern i direcció de l’Institut Català de la Salut amb les funcions que li delegui el Consell d’Administració. Els òrgans de gestió es divideixen en els serveis corporatius, les gerències territorials i les unitats de gestió dels centres. També concreta la composició i el funcionament del Consell General de Participació, el Consell de Participació dels Professionals de l’ICS i els consells de participació dels centres, els serveis i els establiments de l’Institut.\nPel que fa a l’organització i el funcionament dels centres, els estatuts aposten per l’autonomia de gestió, emmarcada dins els acords del Consell d’Administració. L’objectiu és que els centres, serveis i establiments de l’ICS puguin definir la seva pròpia estructura i organització. L’autonomia de gestió i econòmicofinancera es podrà concretar en els àmbits organitzatiu, de gestió econòmica, de gestió de personal i de gestió assistencial, mitjançant els acords de gestió. Suposarà donar capacitat als professionals per elaborar i aplicar les seves pròpies normes de funcionament intern i el desenvolupament i gestió dels seus plans de qualitat. El grau d’autonomia i els àmbits en què s’haurà de concretar aquest nou sistema organitzatiu seran proposats en cada cas per les gerències territorials i els equips directius de cada unitat de gestió, i seran aprovats pel Consell d’Administració.\nPer últim, els estatuts també marquen els principis ordenadors de la gestió de recursos humans de l’organització -l’ordenació del personal, la provisió de places i la selecció- i de caire econòmic. El darrer capítol del document estableix l’aprovació anual d’un programa d’actuació, d’inversions i de finançament. En aquest apartat s’estableixen les bases del contracte programa: l’acord de prestació de serveis entre l’Institut i el Servei Català de la Salut (CatSalut).